CELEX: 31981D0239
Language: el
Date: 1981-03-26 00:00:00
Title: 81/239/ΕΟΚ: Απόφαση τής Επιτροπής τής 26ης Μαρτίου 1981 περί εγκρίσεως ορισμένων μεταφορών βοείων κρεάτων οι οποίες έχουν πραγματοποιηθεί από τόν οργανισμό παρεμβάσεως τού Ηνωμένου Βασιλείου κατά τό έτος 1980 (Το κείμενο στην αγγλική γλώσσα είναι το μόνο αυθεντικό)

Avis juridique important

|

31981D0239

81/239/ΕΟΚ: Απόφαση τής Επιτροπής τής 26ης Μαρτίου 1981 περί εγκρίσεως ορισμένων μεταφορών βοείων κρεάτων οι οποίες έχουν πραγματοποιηθεί από τόν οργανισμό παρεμβάσεως τού Ηνωμένου Βασιλείου κατά τό έτος 1980 (Το κείμενο στην αγγλική γλώσσα είναι το μόνο αυθεντικό)  

Επίσημη Εφημερίδα αριθ. L 110 της 22/04/1981 σ. 0027 - 0027

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Μαρτίου 1981  περί εγκρίσεως ορισμένων μεταφορών βοείων κρεάτων οι οποίες έχουν πραγματοποιηθεί από τον οργανισμό παρεμβάσεως του Ηνωμένου Βασιλείου κατά το έτος 1980  (Το κείμενο στην αγγλική γλώσσα είναι το μόνο αυθεντικό)  (81/239/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 729/70 του Συμβουλίου της 21ης Απριλίου 1970 περί χρηματοδοτήσεως της κοινής γεωργικής πολιτικής (1), όπως τροποποιήθηκε τελευταία από τον κανονισμό (ΕΟΚ) αριθ. 3509/80 (2),  τον κανονισμό (ΕΟΚ) αριθ. 2305/70 του Συμβουλίου της 10ης Νοεμβρίου 1970 περί χρηματοδοτήσεως των δαπανών παρεμβάσεως στην εσωτερική αγορά στον τομέα του βοείου κρέατος (3), όπως τροποποιήθηκε τελευταία από τον κανονισμό (ΕΟΚ) αριθ. 496/78 (4), και ιδίως το άρθρο 3 παράγραφος 1 υπό η,  Εκτιμώντας:  ότι σύμφωνα με τις διατάξεις του άρθρου 1, του άρθρου 2 παράγραφος 1 και του άρθρου 3 παράγραφος 1 υπό η του κανονισμού (ΕΟΚ) αριθ. 2305/70, οι δαπάνες για ορισμένες μεταφορές βοείων κρεάτων που ευρίσκονται στην κατοχή των οργανισμών παρεμβάσεως είναι επιλέξιμες από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων·  ότι το άρθρο 9 παράγραφος 1 και το άρθρο 11 του κανονισμού (ΕΟΚ) αριθ. 2226/78 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 557/81 (6), έχουν τροποποιήσει από την 1η Οκτωβρίου 1978 τους όρους χρηματοδοτήσεως μεταφορών των βοείων κρεάτων του οργανισμού παρεμβάσεως·  ότι ο κανονισμός (ΕΟΚ) αριθ. 2331/78 της Επιτροπής (7) έχει προβλέψει παρέκκλιση από τους όρους καθορισμού των κέντρων παρεμβάσεως για την Ιρλανδία και το Ηνωμένο Βασίλειο· ότι η παρέκκλιση αυτή έχει ως συνέπεια ορισμένες μεταφορές στο εσωτερικό αυτών των Κρατών μελών·  ότι το Ηνωμένο Βασίλειο ανακοίνωσε στην Επιτροπή τους λόγους που κατέστησαν αναγκαίες, κατά το έτος 1980, τις μεταφορές 2 015 περίπου τόνων βοείου κρέατος που έχουν αναληφθεί από τον οργανισμό του παρεμβάσεως, και ζήτησε να εγκριθούν οι μεταφορές αυτές· ότι οι λόγοι αυτοί δικαιολογούν την έγκριση των εν λόγω μεταφορών·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Σύμφωνα με το άρθρο 3 παράγραφος 1 υπό η του κανονισμού (ΕΟΚ) αριθ. 2305/70 εγκρίνονται οι μεταφορές των ακόλουθων ποσοτήτων βοείου κρέατος που έχουν αναληφθεί από τον οργανισμό παρεμβάσεως του Ηνωμένου Βασιλείου, οι οποίες έχουν πραγματοποιηθεί κατά το έτος 1980 στο εσωτερικό του Ηνωμένου Βασιλείου:  - περίπου 76 τόνων κρέατος με οστά,  - περίπου 1 939 τόνων αποστεωμένου κρέατος.  Άρθρο 2  Η παρούσα απόφαση απευθύνεται στο Ηνωμένο Βασίλειο.  Έγινε στις Βρυξέλλες, στις 26 Μαρτίου 1981.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 94 της 28. 4. 1970, σ. 13.  (2) ΕΕ αριθ. L 367 της 31. 12. 1980, σ. 87.  (3) ΕΕ αριθ. L 249 της 17. 11. 1970, σ. 1.  (4) ΕΕ αριθ. L 68 της 10. 3. 1978, σ. 5.  (5) ΕΕ αριθ. L 261 της 26. 9. 1978, σ. 5.  (6) ΕΕ αριθ. L 57 της 4. 3. 1981, σ. 13.  (7) ΕΕ αριθ. L 281 της 6. 10. 1978, σ. 7.